Vu 1994 bis 2006 het dr Tschentscher as Assischtänzdokter in dr Beryych Laboratooriumsmediziin Inneri Mediziin, Transfusioonsmediziin un Mediziinischi Mikrobiology gschafft. Anne 2003 isch er as Kliinische Cheemiker un 2006 as Fachdokter fir Laboratooriumsmediizin anerkänt woore. 2008 het er si an dr Mediziinische Fakulteet vu dr Universitet Hamburg habilitiert un d Venia legendi as Privaatdozänt fir s Fach Kliinischi Chemy un Laboratooriumsmediizin iberchuu. Am 14. Novämber 2008 het er sy Aadrittsvoorlääsig am Universiteetsklinikum Hamburg-Eppendorf (UKE) ghalte. Vu 2008 bis zue syre Beruefig als Senaatoor im Meerz 2011 het er as Ooberdokter im Zäntrum fir Diagnoschtik vum UKE gschafft.